– અગાઉ ગુજરાતમાં વિકાસકામો માટે કોઇ દરખાસ્ત થાય તો પૈસા કયાં તેવો સવાલ પહેલાં પૂછાતો હતો અને તેની સામે ભાજપ શાસનમાં પૈસાનો કોઇ પ્રશ્ન જ નહિ હોવાથી વિકાસકામો કયા કરવા છે તેની યાદી માંગવામાં આવે છે તેના કારણે સર્વગ્રાહી વિકાસ થઇ રહયો છે તેમ મુખ્યમંત્રી વિજય રૂપાણીએ જણાવ્યું હતું. એસ. પી. રીંગરોડ ઉપર આવેલાં બોપલ જંકશન ખાતે દરરોજ ટ્રાફિકજામ અને અકસ્માત સહિતની સમસ્યાઓ હલ કરવા ભાજપ સરકાર અને ઔડાનાં સંયુક્ત પ્રયાસોથી ૮૫ કરોડનાં જંગી ખર્ચે બનેલાં ફલાય ઓવર બ્રિજનું મુખ્યમંત્રીના હસ્તે લોકાર્પણ થયું હતું.